jkorsvik/nowiki_second_scrape_merged huggingface dataset:
Samuel William Manthey

Samuel William Manthey (født 1774 i Glückstadt i hertugdømmet Holstein, død 4. august 1815) var en norsk jurist og politiker.
Manthey ble innvalgt på det overordentlige storting 1814 som representant for Smaalenenes amt. Han var sorenskriver og byfogd av yrke.Han var gift med Elisabeth Antonette de Stockfleth (1777–1857), datter av Thomas Rosing de Stockfleth. Deres etterkommere var

sønnen August Christian Manthey (1811–1880), amtmann og statsråd; gift med datteren til Jacob Nielsen.
sønnen Anton Wilhelm Manthey (1807-1885), høyesterettsdommer
sønnen Ludvig Johan Carl Manthey (1809–1875), som giftet seg med en annen datter av Jacob Nielsen.
De fikk datteren Bertha Manthey (1867–1947), som giftet seg med Christian Lous Lange, og var mor til
Halvard Lange,
Carl Viggo Manthey Lange
August Lange.


== Referanser ==


== Eksterne lenker ==
(no) Samuel William Manthey hos Norsk senter for forskningsdata 
(no) Tallak Lindstøl: Stortinget og Statsraadet, samt tillæg. B. 1 D. 2 : Biografier L-Ø samt tillæg digital utgave side 581
Jordskjelvet i Yushu 2010

Jordskjelvet i Yushu (kinesisk: 玉樹地震, pinyin: Yushu dìzhèn) er et jordskjelv som rammet det autonome prefektur Yushu i den sørlige del av provinsen Qinghai i Kina den 14. april 2010.
Jordskjelvet rammet kl. 7.49 om morgenen (lokal tid) og hadde en momentmagnitude på 6,9 eller 7,1 (målestasjoner har forskjellige oppfatninger).
Ifølge det statlige nyhetsbyrået Xinhua ble 1944 mennesker drept og 216 er fortsatt savnet. Rundt 10 000 ble skadet. Episenteret var i landsbyen Rima (日玛村/日麻村) i Øvre Laxiu (上拉秀乡) kommune 30 km sør for byen Gyêgu i Yushu fylke i et grisgrendt og ulendt område nord for grensen til den autonome region Tibet. 
Området er rundt 240 kilometer nordvest for den tibetanske by Qamdo i prefekturet av samme navn. Dette er et tynt befolket område av det tibetanske høyfjellsområdet og det rammes relativt ofte av jordskjelv.
Trass i jordskred som svekket kommunikasjonene kom redningsarbeidet raskt i gang. Av særlig stor betydning var innsatsen fra tibetanske buddhistmunker. Mye tidlig hjelp kom også fra  militærpoliti og militære styrker fra Folkets frigjøringshær som har et robust nærvær flere steder i tibetanskbefolkede områder. 
Hele prefekturet Yushu har en befolkning på nær 300 000 innbyggere (pr. 2005) – hvorav 97 prosent var tibetanere, mens fylket Yushu hadde 75 500 innbyggere (pr. 1999).
Kinas riksvei 214 løper gjennom jordskjelvområdet.
Jordskjelvet inngår i de lenge pågående kollisjon mellom tektoniske plater, denne gang mellom den indiske plate og den eurasiske plate.  


== Referanser ==
Geir Digerud

Geir Digerud (født 19. mai 1956 i Oslo) er en tidligere norsk syklist, i sin tid landets ypperste.
Hans far var Per Digerud (1933–88) som også vant en rekke mesterskap. Selv vant Geir Digerud seks strake NM i landeveissykling  50 km tempo 1975-80 og
tre i fellesstarten på 175 km 1977-79. Han deltok ved Sommer-OL i 1976 der han ble nummer 55 på 175 km individuelt landeveisritt, og nummer åtte i 100 km lag med Stein Bråthen, Arne Klavenes og Magne Orre. Digerud vant alene Telemark rundt i 1976, 79 og 80.
Han ga landet sitt første medalje i VM lagtempo da han i 1979 fikk bronse med Morten Sæther, Jostein Wilmann og svogeren Hans Petter Ødegaard.
Så vant han nordisk lagtempo 1978, 79 og 80, samt  nordisk individuell fellesstart 1979 og Østerrike rundt 1980. Fram til og med 1978 representerte han hjemstedets SK Rye, før han gikk over til Birkenes IL samtidig med Jon Rangfred Hanssen, Dag Erik Pedersen og Arne Klavenes. Så ble han profesjonell sommeren 1980,  han kjørte for den italienske madrassprodusent Magniflex Olmo i ett år før laget ble oppløst, blant annet ble han da nummer tolv i Lombardia rundt 1981.  Så var det to år for Campagnolo Atala før han la opp grunnet utbrenthet. Senere har han drevet sykkelbutikk.


== Referanser ==


== Eksterne lenker ==
(en) Geir Digerud – Olympedia 
(en) Geir Digerud – Sports-Reference (OL-resultater – arkivert) 
(en) Geir Digerud – ProCyclingStats 
(en) Geir Digerud – Cycling Archives
Prix Femina

Prix Femina er en fransk litteraturpris som ble opprettet i 1904 av 22 journalister, inkludert en rekke sositetskvinner som Anna de Noailles, i magasinet La Vie heureuse, som en reaksjon på Prix Goncourt. Prisen utdeles årlig av en rent kvinnelig jury første onsdag i november. Blant prisvinnerne finnes Romain Rolland (1905), Georges Bernanos (1929), Antoine de Saint-Exupéry (1931), Marguerite Yourcenar (1968), Jorge Semprún (1969) og Régis Debray (1977).


== Liste over vinnere ==
Det er tre kategorier: Prix Femina, Prix Femina Essai, Prix Femina Étranger (utenlandske romaner).


=== Prix Femina ===


=== Prix Femina Essai ===


=== Prix Femina Étranger ===


== Referanser ==
Utenlandsk aksent-syndrom

Utenlandsk aksent-syndrom (FAS, fra engelsk foreign accent syndrome) er en meget sjelden lidelse eller syndrom. Syndromet innebærer at den rammede begynner å snakke med en annen uttale av sitt eget morsmål. Bare ca. 60 tilfeller er dokumentert i perioden mellom 1941 og 2009.
Forskning har pekt på en mulig sammenheng mellom syndromet og et mindre hjerneslag som har rammet hjernens talesenter. Det foreligger imidlertid ulike teorier om sykdommens direkte årsak.
Et av de tidligst dokumenterte tilfellene var en norsk kvinne i som i 1941 ble rammet av en hodeskade etter et flyangrep, og begynte å snakke med det man oppfattet som en kraftig tysk aksent. Et av de sist dokumenterte tilfellene var en kvinne fra Newcastle som begynte å snakke med noe man oppfattet som jamaicansk, kanadisk og slovakisk brytning.


== Referanser ==
Foryngelse

Foryngelse av skog er, i henhold til «Forskrift om berekraftig skogbruk». en forpliktelse for norske skogeiere. Han må sørge for at ny skog etableres etter hogst (foryngelseshogst). De vanligste foryngelsesmåtene skjer ved planting, naturlig foryngelse eller såing. Hogstformen må bestemmes før hogsten gjennomføres, fordi denne legger premisser for påfølgende foryngelsesmåte.


== Planting ==
Ved planting etter hogst benyttes oftest 1 – 2 årige skogplanter. Disse er dyrket i skogplanteskole før de settes ut i skogen. Det finnes skogplanter av både gran, furu og lauv.


== Naturlig foryngelse ==
Ved naturlig foryngelse blir ny skog dannet av frø fra gjensatte trær etter hogst (frøtrær), og eldre skog i kanten langs ei hogstflate. Denne etableringsformen benyttes ved små flater, frøtrestillingshogst, skjermtrestillingshogst og bledningshogster. Når arealet er tilfredsstillende forynget (nok småplanter), hogges frøtrærne. Naturlig foryngelse benyttes ofte sammen med markberedning.


== Såing ==
Såing av frø er mest benyttet i furuskog der naturlig foryngelse er vanskelig å få til med frøtrestilling, der det er ønske om å skifte treslag, eller at man ønsker å benytte best mulig frøkvalitet. Markberedning er i de fleste tilfellene nødvendig før såing.


== Markberedning ==
Markberedning er et hjelpetiltak ved foryngelse av skog og har til hensikt å bedre spiremulighetene for frø og gi bedre voksevilkår for unge skogplanter. Ved markberedning blottlegges mineraljorden. Dette gjør at temperaturen i flekken øker, vanntilgangen til frøet øker, ugraskonkurransen minker og insektskader (snutebiller) minker. Alle disse faktorene er positive for økt overlevelse og vekst.


== Flaterydding ==
Etter at hovedhogsten er gjennomført, står det ofte igjen trær i bestandet. Disse er av mindre størrelse og vil sjelden utvikle seg å bli trær med god kvalitet. For å hindre at disse utvikler seg til kvistrike trær som opptar plass, lys og næring for andre kvalitetstrær, bør disse kappes ned før planting eller andre foryngelsestiltak starter. Under hogsten skal det tas miljøhensyn. Blant annet skal det stå igjen noen høgstubber (3-5 meter høge tørre trestubber) og miljøelementer som gamle, grove trær. Disse utgjør viktige funksjoner for rovfugler som jakter på bytte, og arter knyttet til gamle, grove trær og død ved.  
Etter hogst ligger greiner og topper (GROT) igjen på bakken som hogstavfall. Avhengig av om det finnes mulighet for leveranse, kan dette også fraktes ut av skogen og selges som biobrensel.


== Referanser ==
Giovanni Spadolini

Giovanni Spadolini (født 21. juni 1925 i Firenze, død 4. august 1994 i Roma) var en liberal italiensk politiker, den 65. statsminister i Italia, redaktør, journalist og en anerkjent historiker.
Før han gikk inn politikken, var han redaktør av Corriere della Sera i perioden 1968 til 1972. Han tjenestegjorde som Ministro dei Beni e delle Attività culturali (kulturminister) fra 1974 til 1976.
Spadolini var leder av Partito Repubblicano Italiano (PRI) fra 1979 til 1987. Han var statsminister i perioden 1981 til 1982 som den første i etterkrigstiden som ikke var medlem av Democrazia Cristiana (kristeligdemokratene).
Fra 1987 til april 1994 var han president i det italienske senatet. Etter Silvio Berlusconi valgsuksess med Casa delle Libertà, mistet han formannskapet i Senatet til Carlo Scognamiglio Pasini med kun en stemmes margin. Han døde bare fire måneder senere, 4. august 1994.


== Referanser ==


== Eksterne lenker ==
(en) Giovanni Spadolini – kategori av bilder, video eller lyd på Commons
Indias finansminister

Indias finansminister (engelsk: Finance Minister of India) er en stilling i kabinettet (Finansdepartementet) i den indiske regjeringen. Han lager utkast til Indias statsbudsjett og har ansvaret for den nasjonale økonomien. Nåværende finansminister i India er Arun Jaitley.


== Liste over Indias finansministre ==


== Se også ==
Finansdepartementet (India)
Finansminister
Bohumir Kryl

Bohumir Kryl (født 2. mai 1875 i Hořice, Böhmen, død 7. august 1961 i Chicago, Illinois) var en berømt kornettist. Han spilte blant annet med selveste Herbert Lincoln Clarke i The Sousa Band i perioden 1895-1898. Etter å ha vært innom Thomas Preston Brooke's Chicago Marine Band, The Duss Band og Frederick N. Innes' Band dannet han i 1906 sitt eget orkester. Kryls band turnerte i over 30 år; de startet i Kansas City, dro videre til St. Louis, Louisville og Chicago.
Kryl hadde visstnok et fenomenalt omfang (register) på kornetten, i tillegg hadde han en eksepsjonell trippeltungeteknikk og en rik og varm klang. Han var sannsynligvis også en av de første som mestret det å frembringe tre toner samtidig på en kornett, noe han greide ved å spille pedaltoner og samtidig nynne en høyere tone – noe som ofte fremkaller en tredje klang.


== Musikk ==
Bohumir Kryl har skrevet minst to musikkverk, begge ble utgitt av Carl Fischer i 1909.

King Carneval
Josephine Waltz


== Referanser ==


== Kilder ==
Bridges, Glenn; "Pioneers in Brass"; Detroit: Sherwood Publications, 1965; Revidert, Detroit, av forfatter, 1972Schwartz, Howard W.; "Bands of America"; Garden City: Doubleday, 1957.
Göran Karlsson

Göran Karlsson (født 10. juli 1963) er en svensk kjelkehockeyspiller. Han spiller forward, og representerer Nacka HI. 
Han scoret både Sveriges eneste spillemål og den avgjørende straffen da de slo Canada 2-1 i bronsekampen under de paralympiske lekene 2002 i Salt Lake City.


== Meritter ==
Paralympiske vinterleker 2006
6.-plassEM i kjelkehockey 2005
SølvVM i kjelkehockey 2004
BronseParalympiske vinterleker 2002
BronseVM i kjelkehockey 2000
BronseParalympiske vinterleker 1998
BronseVM i kjelkehockey 1996
GullParalympiske vinterleker 1994
Gull


== Referanser ==


== Eksterne lenker ==
Profil på Svenska Handikappidrottsförbundet
Paralympiske resultater
Museer i København og omegn

Liste over museer i København – Region Hovedstaden. Listen er ikke komplett.


== Eksterne lenker ==
Museer i København
København – museer Arkivert 2. mars 2010 hos Wayback Machine.
Finansdepartementet (India)

Det indiske Finansdepartementet (hindi: वित्त मंत्रालय) er et viktig departement innenfor Indias regjering. Finansdepartementet skal planlegge og iverksette den økonomiske politikken, samordne arbeidet med statsbudsjettet, sørge for at det offentlige får inn skatter og avgifter, samt overvåke og utarbeide regler for tilsyn og virksomhet i finansmarkedene. Finansdepartementet har også ansvar for lovgivning som angår finans, finansinstitusjoner, kapitalmarkeder, samt by- og delstatsøkonomier. 
Per april 2010 er Pranab Mukherjee finansminister i India.


== Organisasjon ==
Det indiske Finansdepartementet er delt inn i fem avdelinger:

Avdelingen for økonomi (Departement of Economic Affairs)
Avdelingen for utgifter (Departement of Expenditure)
Avdelingen for inntekter (Departement of Revenue)
Avdelingen for desinvesteringer (Departement of Disinvestments)
Avdelingen for finansielle tjenester (Departement of Financial Services)


=== Avdelingen for økonomi ===
Avdelingen er i hovedsak ansvarlig for den økonomiske politikken til den indiske regjeringen. 


=== Avdelingen for inntekter ===
Avdelingen for inntekter samler inn skatteinntekter og avgifter fra eiendom som eies av eieren. Dersom en person skaffer seg eiendom, vil skatten betales av ham og være eiendomsskatten som kommer under denne avdelingen. 


=== Avdelingen for desinvesteringer ===
Denne avdelingen, som til å begynne med ble satt opp som et eget departement (Departementet for desinvesteringer, Ministry of Disinvestment) i desember 1999, kom under finansdepartementet i mai 2004. Siden den gang har det vært en avdeling av finansdepartementet. Avdelingen tok alle oppgavene til det tidligere departementet, som hadde ansvar for systematisk og politisk tilnærming til desinvestering og privatisering av offentlige tjenester.


== Se også ==
Indias finansminister
Finansdepartement


== Eksterne lenker ==
(en) Finansdepartementets offisielle nettside
(en) Avdelingen for skatteinntekter - offisiell nettside
(en) (hi) Avdelingen for inntekter - offisiell nettside
Shadwell stasjon

Shadwell jernbanestasjon ligger på East London-linjen i Cable street i bydelen Tower Hamlets. Stasjonen var tidligere en del av Londons undergrunnsbane. Den ligger i distriktet Tower Hamlets i London, England, i underkant av 100 meters gange unna Shadwell DLR-stasjon.
Stasjonen (og hele linjen) ble stengt for ombygging 22. desember 2007, og betjenes fra april 2010 av lokaljernbanen London Overground. Shadwell ble første gang tatt i bruk 10. april 1876, da som en del av Metropolitan District Railway.


== Referanser ==
Hořice

Hořice (tysk: Horschitz) er en by i regionen Hradec Králové i Tsjekkia. Det bor omtrent 9 000 innbyggere i byen, som ligger ca. 25 km sørøst for byen Jičín og 25 km nordvest for den regionale hovedstaden i Hradec Králové. Byen er kjent for sin lokale delikatesse; søte, rørformede Hořice-ruller.


== Kjente personer fra Hořice ==
Josef Ladislav Jandera (1776–1857), matematiker
Petr Maixner (1831–1884), kunstner
Bohumir Kryl (1875–1961), kornettist
Karel Vik (1883–1964), kunstner


== Referanser ==


== Eksterne lenker ==
Offisielt nettsted 
(en) Hořice – kategori av bilder, video eller lyd på Commons 
(en) Hořice – galleri av bilder, video eller lyd på Commons
Kråka (Bamble)

Kråka er en øy i Bamble kommune i Telemark. Øya ligger ut for Brevikstrandfjorden og Prisgrunnbukta.


== Referanser ==
Marlen Ferrer

Marlen Strand Ferrer (født 16. mai 1973 i Barcelona, Spania) er en norsk-spansk forfatter og historiker. Hun ble dr.philos. i 2008 ved Universitetet i Oslo med avhandlingen «Emotions in Motion» som omhandlet norrøn og spansk middelalderhistorie. Fra 2013 har hun vært førsteamanuensis ved institutt for lærerutdanning og internasjonale studier ved Høgskolen i Oslo og Akershus.
I 2010 og 2011 deltok Ferrer i det populærvitenskapelige underholdningsprogrammet Lyngbø og Hærlands Big Bang og 2015 i Lindhave og Berghs Big Bang. Ferrer skriver historiestoff for Dagbladet.


== Bibliografi ==
Korstogene, sakprosa for barn, 2013 (Cappelen Damm)
Norgeshistorien i 25 ting, medforfatter, sakprosa for voksne, 2013 (Cappelen Damm)
De bortkomne, roman, 2015 (Gyldendal)
Krater, roman, 2017 (Gyldendal)


== Eksterne lenker ==
(en) Marlen Ferrer på Internet Movie Database 
(no) Publikasjoner av Marlen Ferrer i forskningsdokumentasjonssystemet CRIStin

(no) Publikasjoner av Marlen Ferrer i BIBSYS
Vågøya (Bamble)

Vågøya er en øy i Bamble kommune i Telemark. Øya ligger helt i sør, i Eksefjorden, ved grensa til Kragerø.
Eyvind Brynildsen

Eyvind Brynildsen (født 14. januar 1988 i Fredrikstad) er en norsk rallyfører. Han har kjørt rally-VM siden siden 2007. Brynildsen har med seg Cato Menkerud som kartleser.
I 2009 tok Brynildsen sin første VM-seier med franske Denis Giraudet i kartleser-stolen i Rally GB (Wales).
Han har kjørt en rekke bilmerker som Volvo, Mitsubishi, Fiat og Škoda. Škoda Fabia S2000 er bilen han kjører VM med i 2010. Det er en 2-liter sugemotor, 4-hjulstrekk, 4 sylindret 16 ventiler med aluminiumblokk og topp.
6 trinns sekvensiell x-trac.
Han er sønn av tidligere norgesmester i rally Per Erik Brynildsen. 
I tillegg til å kjøre rally jobber Brynildsen som driftsleder i familiebedriften Asfalt Remix AS.


== Referanser ==


== Eksterne lenker ==
(no) Offisielt nettsted 
(en) Eyvind Brynildsen – kategori av bilder, video eller lyd på Commons 
(en) Eyvind Brynildsen på Internet Movie Database 
(en) Eyvind Brynildsen – Rallye-info.com 
(en) Eyvind Brynildsen – eWRC-results.com
Hellesøy (Kragerø)

Hellesøy er en øy i Kragerø kommune i Telemark. Øya ligger helt i nord, i Eksefjorden, ved grensa til Bamble.


== Referanser ==
Håvøya

Håvøya (også skrevet Hovøya) er en øy i Bamble kommune i Telemark. Øya ligger i Trosbyfjorden, vest for Kjønnøya.


== Referanser ==
Skokleøya

Skokleøya er en øy i Bamble kommune i Telemark. Øya ligger i Åbyfjorden.
Swifterbant

Swifterbant er en dorp (landsby) i kommunen Dronten, i provinsen Flevoland i Nederland. Landsbyen har 6553 innbyggere (per 1. januar 2008).
Swifterbant ble planlagt i 1957 i polderen Østlige Flevoland, som var tørrlagt fra 1950. I 1962 ble de første boligene oppført. Innbyggerne er sysselsatt i polderens jordbruk, og med industri samt servicenæring i byene  Dronten og Lelystad.
Queluz (Sintra)

Queluz er en portugisisk by (cidade) og sogn (freguesia) i kommunen Sintra i Distriktet Lisboa. Byen Queluz omfatter prestegjeldene Queluz, Massamá og Monte Abrão og har en samlet befolkning på rundt 111 500 mennesker.
Queluz er best kjent for sitt slott fra 1700-tallet og en av de beste eksemplene på rokokkostil i Portugal.
Queluz fikk bystatus i 24. juli 1997 samtidig ble Massamá og Monte Abrão skilt ut som egne prestegjeld innenfor Queluzs bygrense.


== Eksterne lenker ==
Offisielt nettsted 
(en) Queluz – kategori av bilder, video eller lyd på Commons 
(en) Queluz – galleri av bilder, video eller lyd på Commons
Bjørnøya (Bamble)

Bjørnøya (tidligere kalt Bjønnøya) er en øy i Bamble kommune i Telemark. Øya ligger øst for Kjønnøya og Danholmen.


== Referanser ==
Svein Aass

Svein Aass (født 11. juli 1947) er en norsk diplomat. Han var tidligere norsk ambassadør i Iran og styremedlem i Verdensbanken. Aass ble i 2011 utnevnt til ambassadør i Beirut i Libanon.


== Referanser ==
Harold Moss

Harold Moss (født ca. 1891, død 1960) var en kjent dirigent, komponist og dommer i den britiske brassbandsfæren. Moss var dessuten en habil trombonist og var endatil kjent som The King of Trombones. Han dirigerte Wingates Temperance Band i tiden 1909-1936, og sammen vant de det nasjonale britiske brassbandmesterskapet i Krystallpalasset i 1931. Pliktnummeret de spilte var Honour and Glory av Hubert Bath. 
Fra 1936 til 1948 dirigerte han Creswell Colliery. I 1948 flyttet han til Lancashire for å dirigere Leyland Motors Band. Han komponerte flere soloer og arrangerte mye for Leyland i tiden der. Dessverre er svært lite av materialet utgitt. Mest kjent av hans solostykker er nok kornettsoloen The Nightingale (også kjent under navnet Grand Concert Polka).
Som nevnt ovenfor, fungerte Harold Moss også som dommer; han var å finne i dommerpanelet i en rekke brassbandkonkurranser. Blant annet var han dommer i forbindelse med The National Brass Band Championships of Great Britain 6 ganger; i 1949, 1954, 1955, 1956, 1958 og 1959, samt ved North West Regional Championships i 1960.


== Referanser ==
Indias innenriksminister

Indias innenriksminister, eller rettere sagt Indias minister for innenrikssaker (engelsk: Home Minister of India eller Minister for Home Affairs), er en posisjon i det indiske kabinettet (innenriksdepartementet) på både delstats- og landsnivå. Innenriksministeren er en av de viktigste, mektigste og høyest profilerte ministrene i India etter statsministeren. Nåværende innenriksminister i India er P. Chidambaram.
Ministeren har ansvaret for den interne administrasjonen av landet, inkludert 

interne saker i landets delstater og territorier
alle saker knyttet til intern sikkerhet
opprettholdelse av lov og orden i landet
saker som statsborgerskap, naturalisering, folketelling, nasjonalsang, nasjonalflagg, offisielle språk osv.
grunnleggende funksjoner etter konstitusjonen, som for eksempel gi beskjed om poster som overtas av presidenten, visepresidenten, statsministeren eller andre ministre; gi varsel om kommende avtaler, resignasjon og avsettelse av delstatsguvernører samt viseguvernører og administratorer i unionsterritoriene.


== Innenriksministre - før og nå ==
Denne stillingen har tidligere vært innehatt av en lang rekke fremstående statsmenn og politikere fra India, som for eksempel Sardar Patel, Rajaji, Kailash Nath Katju, Govind Ballabh Pant, Lal Bahadur Shastri, Gulzarilal Nanda, Morarji Desai, Yashwantrao Chavan, Shankarrao Chavan, Giani Zail Singh, P. V. Narasimha Rao, Mufti Mohammad Sayed, Sardar Buta Singh, Indrajit Gupta, Lal Krishna Advani og Shivraj Patil.
Shivraj Patil trakk seg fra stillingen som innenriksminister den. 30 november 2008, etter at han hevdet at han hadde et moralsk ansvar for terrorangrepene i Mumbai 26. november 2008. Han ble fulgt av P. Chidambaram, som er den nåværende innehaveren av denne stillingen.


== Se også ==
Innenriksdepartementet (India)


== Eksterne lenker ==
(en) Det indiske innenriksdepartementets offisielle nettside
Else Germeten

Else Germeten (født Knutson 8. august 1918 i Oslo, død 1992) var en norsk organisasjonskvinne, filmkontrollør og politiker for Arbeiderpartiet.
Germeten studerte engelsk og litteratur i Norge og senere psykologi i USA.Fra 1959 til 1969 var hun leder i Norges Husmorforbund. I 1970 ble hun ansatt i Statens filmkontroll. I 1978 ble hun filmkontrollens sjef, en stilling hun hadde til hun gikk av med pensjon i 1987. Som filmkontrollsjef gjorde hun seg særlig bemerket i 1980, da filmen Profeten Brians liv og historie ble forbudt i Norge. Fra 1979 til 1984 var Germeten medlem av Den Norske Nobelkomite. Hun satt i Pressens Faglige Utvalg og en rekke andre utvalg og styrer.
Hun var gift med embedsmann Gunnar Germeten (1918-95) og mor til teaterkunstneren Kjersti Germeten (1942-2004) lærer Frode Germeten (1949-) og komponisten Gunnar Germeten jr. (1947-1999).


== Referanser ==